CELEX: 32021D2180
Language: ro
Date: 2021-09-28 00:00:00
Title: Decizia (UE) 2021/2180 a Consiliului din 28 septembrie 2021 privind poziția care urmează să fie adoptată în numele Uniunii Europene în cadrul procedurii scrise a participanților la Acordul privind creditele la export care beneficiază de susținere oficială în ceea ce privește regula comună privind reducerea temporară a plății anticipate minime

10.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 443/73
               
            
         DECIZIA (UE) 2021/2180 A CONSILIULUI
         din 28 septembrie 2021
         privind poziția care urmează să fie adoptată în numele Uniunii Europene în cadrul procedurii scrise a participanților la Acordul privind creditele la export care beneficiază de susținere oficială în ceea ce privește regula comună privind reducerea temporară a plății anticipate minime
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Orientările cuprinse în Acordul privind creditele la export care beneficiază de susținere oficială (denumit în continuare „acordul”) au fost transpuse, devenind astfel obligatorii din punct de vedere juridic în Uniunea Europeană, prin Regulamentul (UE) nr. 1233/2011 al Parlamentului European și al Consiliului (1).
                  
               
                     (2)
                  
                  
                     Participanții la acord (denumiți în continuare „participanții”) trebuie să decidă, prin procedură scrisă, cu privire la propunerea Uniunii Europene privind o regulă comună în conformitate cu capitolul IV secțiunea 5 din acord pentru a permite o reducere temporară a plății anticipate minime necesare în temeiul articolului 11 litera (a) din acord (denumită în continuare „regula comună propusă”), având în vedere actuala recesiune economică provocată de pandemia de COVID-19.
                  
               
                     (3)
                  
                  
                     Regula comună propusă ar permite achizitorilor publici din țările cu venituri mici și medii, care achiziționează bunuri și servicii care fac obiectul unui credit la export care beneficiază de susținere oficială, să efectueze plăți anticipate de minimum 5 % din valoarea contractului de export pentru o perioadă de 12 luni, în loc de 15 %, astfel cum se prevede la articolul 11 litera (a) din acord. Aceasta ar însemna, în schimb, creșterea limitei pentru susținerea oficială maximă pe care participanții o pot acorda în temeiul articolului 11 litera (c) din acord, de la un plafon de 85 % până la 95 % din valoarea contractului de export, pentru aceeași perioadă de timp.
                  
               
                     (4)
                  
                  
                     Această măsură excepțională este necesară pentru a reacționa la încetinirea creșterii economice cauzată de criza sanitară provocată de pandemia de COVID-19 și pentru a reduce impactul grav al crizei asupra realizării de proiecte importante în țările cu venituri mici și medii de către industria Uniunii.
                  
               
                     (5)
                  
                  
                     Este oportun să se stabilească poziția care urmează să fie adoptată de participați în numele Uniunii în cadrul procedurii scrise, întrucât regula comună propusă, odată aprobată, va fi de natură să influențeze în mod decisiv conținutul legislației Uniunii, în temeiul Regulamentului (UE) nr. 1233/2011,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul procedurii scrise a participanților la Acordul privind creditele la export care beneficiază de susținere oficială în ceea ce privește regula comună privind reducerea temporară a plății anticipate minime se bazează pe proiectul de propunere a Uniunii Europene privind o regulă comună (2).
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 28 septembrie 2021.
            
               
                  Pentru Consiliu
               
               
                  Președintele
               
               S. KUSTEC
            
         
         
            (1)  Regulamentul (UE) nr. 1233/2011 al Parlamentului European și al Consiliului din 16 noiembrie 2011 privind aplicarea anumitor orientări în domeniul creditelor la export care beneficiază de susținere oficială și de abrogare a Deciziilor 2001/76/CE și 2001/77/CE (JO L 326, 8.12.2011, p. 45).
         
            (2)  A se vedea documentul ST 11591/21 la http://register.consilium.europa.eu